**Și totuși e toamnă...**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și totuși e toamnă

Și totuși e vis...

E cerul o rană

Mi-e gândul abis.

Și totuși clipa moare

Și totuși mă nasc neîncetat

Viața îmi e întâmplare

Sau poem de nerepetat?

Și totuși timpul mă coboară

Motiv de zbor în asfințit

Căderea asta îmi face scară

Către un dor nedefinit.

Să-mi fac cuib dintr-un senin

Ciugulind boabe de ziuă

Din al nopților suspin,

Să se nască lume nouă.

Și totuși e toamnă,

Nostalgii în pahar îmi toarnă

Frunze tăcute mă poartă

Spre un vis fără vârstă...